《赠边县尹》
宋代·何梦桂

声价中州第一流，双凫飞下锦溪头。
隐微去处求民瘼，潜伏中溪破吏媮。
暮雨烟村无吠犬，去年荒土有耕牛。
昼帘余暇浑无事，好去栽花待胜游。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。